Neil Gorsuch

Neil McGill Gorsuch (født 29. august 1967 i Denver i delstaten Colorado i USA) er en amerikansk føderal høyesterettsdommer.

Gorsuch var føderal appelldommer ved U.S. Court of Appeals for the Tenth Circuit. Han ble nominert av USAs president Donald Trump til å bli dommer i USAs høyesterett. Han ble godkjent av USAs senat 7. april 2017 og tatt i ed som høyesterettsdommer 10. april 2017.

 Tidlig liv og utdanning 
Neil Gorsuch er sønn av Anne Gorsuch Burford (født Anne Irene McGill), den første kvinnelige leder av U.S. Environmental Protection Agency i Ronald Reagans regjering. Dette var mens Neil Gorsuch var tenåring, slik at han da vokste opp i Washington D.C.

Han ble uteksaminert fra Georgetown Preparatory School og fikk graden bachelor of arts fra Columbia University (hvor han var medgrunnlegger og første sjefredaktør av den alternative avisen The Fed og ble tildelt et Truman-stipend). Han fikk sin juristgrad fra Harvard Law School og tok en doktorgrad i juridisk filosofi ved University of Oxford, der han studerte som «Marshall Scholar» ved University College.

 Publikasjoner 
 The future of assisted suicide and euthanasia. Princeton University Press, Princeton, N.J. 2006, ISBN 978-069112458-2.

 Referanser 

 Eksterne lenker 



Kategori:Høyesterettsdommere fra USA
Kategori:Alumni fra Columbia University
Kategori:Alumni fra Harvard Law
Kategori:Alumni fra University of Oxford‎
Kategori:Personer fra Washington, D.C.
Kategori:Personer fra Denver